Kommunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni dwar reviżjonijiet tas-suq skont il-Qafas Regolatorju tal-UE (it-3 Rapport) - Passi addizzjonali biex iwasslu għall-konsolidazzjoni tas-suq intern tal-komunikazzjonijiet elettroniċi {SEC(2010)659} /* KUMM/2010/0271 finali */





[pic] | IL-KUMMISSJONI EWROPEA | Brussel 1.6.2010 KUMM(2010)271 finali KOMMUNIKAZZJONI MILL-KUMMISSJONI LILL-PARLAMENT EWROPEW, LILL-KUNSILL, LILL-KUMITAT EKONOMIKU U SOĊJALI U LILL-KUMITAT TAR-REĠJUNI dwar reviżjonijiet tas-suq skont il-Qafas Regolatorju tal-UE (it- 3 rapport) Passi addizzjonali biex iwasslu għall-konsolidazzjoni tas-suq intern tal-komunikazzjonijiet elettroniċi {SEC(2010)659} WERREJ 1. Introduzzjoni 3 2. Progress fl-analiżijiet tas-suq 4 3. Regolazzjoni aktar razzjonalizzata u ffokata 4 3.1. Il-gwida tal-Kummissjoni skont il-proċedura tal-Artikolu 7 — kwistjonijiet trasversali 4 3.2. Inizjattivi tal-Kummissjoni skont l-Artikolu 19 tad-Direttiva Kwadru 5 4. Żviluppi regolatorji 6 4.1. L-aċċess għal-linja fissa fis-suq tal-utent finali u l-oriġini tas-sejħa fis-suq tal-operaturi 6 4.2. Terminazzjoni tas-sejħa fissa u tas-sejħa ċellulari 6 4.3. Swieq tal-broadband fil-livell tal-operaturi 6 4.4. Linji mikrija 6 4.5. Perspettivi 6 5. Konklużjonijiet 6 INTRODUZZJONI Il-qafas regolatorju għall-komunikazzjonijiet elettroniċi li daħal fis-seħħ fl-2003 introduċa l-'proċedura tal-Artikolu 7' — mekkaniżmu ta' konsultazzjoni tal-UE li jimmira biex jiżgura approċċ regolatorju konsistenti fi ħdan l-UE. Ir-regoli tat-telekomunikazzjonijiet li ġew riveduti dan l-aħħar[1] ikkonfermaw ir-rwol ċentrali tal-proċedura tal-Artikolu 7 fil-promozzjoni ta' suq uniku kompetittiv għas-servizzi tal-komunikazzjonijiet elettroniċi. Jagħtu lill-Kummissjoni responsabbiltajiet addizzjonali biex hija timponi u timplimenta rimedji. Dan huwa maħsub biex jagħti lill-atturi fis-suq aktar ċertezza legali meta jinvestu fit-telekomunikazzjonijiet transkonfinali. Mill-2003 'l hawn, is-swieq tat-telekomunikazzjonijiet saru aktar kompetittivi u s-servizzi u l-prodotti dejjem aktar aċċessibbli madwar l-Ewropa kollha. Dan irrizulta parzjaliment minħabba l-azzjoni minn Awtoritajiet Regolatorji Nazzjonali (ARN), pereżempju l-impożizzjoni ta' obbligazzjonijiet ta' aċċess u ta' pprezzar fuq operaturi b'saħħa sinifikanti fis-suq, u parzjalment ukoll minħabba li s-superviżjoni tal-Kummissjoni tal-abbozz tal-miżuri regolatorji tal-Awtoritajiet Regolatorji Nazzjonali żgurat approċċ konsistenti għal regolazzjoni madwar l-UE. Ir-regolazzjoni bla dubju ġiet aktar iffokata fuq ostakli persistenti, u l-proċeduri regolatorji saru aktar razzjonalizzati u effettivi. Madankollu, għad hemm il-problemi. Is-suq uniku tat-telekomunikazzjonijiet għadu 'l-bogħod milli jsir realtà u jeħtieġ li jsiru aktar sforzi. Mhux l-Istati Membri kollha qed javvanzaw bl-istess pass fir-reviżjonijiet tas-swieq tagħhom. Mhux l-Awtoritajiet Regolatorji Nazzjonali kollha jsegwu l-approċċi regolatorji, speċjalment meta jiġu għal rimedji biex jindirizzaw problemi marbuta mal-kompetizzjoni. L-istampa kumplessa li qed toħroġ bir-riżultat ta' dan hija waħda ta' kundizzjonijiet kompetittivi li jvarjaw minn Stat Membru għal ieħor u b'hekk l-iżvilupp ulterjuri tas-suq uniku qed ikompli jiġi mfixkel. Għalkemm l-operaturi diġà stabbiliti ġeneralment għad għandhom saħħa sinifikanti fis-suq, partikolarment fis-swieq upstream tal-aċċess għat-telefonija fissa u broadband, qed jibdew jiġu skjerati n-netwerks tal-Aċċess tal-Ġenerazzjoni li Jmiss (Next Generation Access - NGA) madwar l-Ewropa kollha. L-iskjerament tagħhom jirrikjedi investiment sostanzjali, iżda d-domanda għas-servizzi li jirrikjedu konnessjonijiet broadband b'veloċità għolja għadha inċerta. Sabiex jitrawmu l-investiment u l-innovazzjoni, jeħtieġ li tingħata ċertezza regolatorja lill-investituri filwaqt li tinżamm il-kompetizzjoni effettiva. Din il-Komunikazzjoni tippreżenta x-xejriet prinċipali u l-kwistjonijiet li ġew esperjenzati mill-pubblikazzjoni tal-Komunikazzjoni tal-Kummissjoni għall-2007 dwar il-proċess tar-reviżjoni tas-suq[2], sa tmiem l-2009. Din turi kif u safejn ir-rwol ta' sorveljanza tal-Kummissjoni skont l-Artikolu 7 tad-Direttiva Kwadru[3] kien strumentali fil-ħidma lejn suq uniku Ewropew tat-telekomunikazzjonijiet. Fl-aħħar nett, tidentifika bosta oqsma ewlenin fejn jista' jagħti l-każ li l-Kummissjoni tintalab tagħti aktar gwida lir-regolaturi tat-telekomunikazzjonijiet tal-Ewropa biex tiżgura livell ta' konsistenza u prevedibbiltà li toffri lill-atturi fis-suq il-kunfidenza li jinvestu aktar fis-suq tal-UE. PROGRESS FL-ANALIżIJIET TAS-SUQ L-Awtoritajiet Regolatorji Nazzjonali għamlu progress mhux kostanti fl-analiżijiet tas-swieq tagħhom skont l-Artikolu 7 tad-Direttiva Kwadru. Uħud bdew bir-reviżjonijiet tat-tielet rawnd tagħhom, filwaqt li oħrajn għadhom fl-ewwel rawnd[4]. Il-Kummissjoni rrevediet aktar minn 1000 modifika mill-Awtoritajiet Regolatorji Nazzjonali u ħarġet kummenti dwar madwar 60 % tagħhom. F'madwar 4 % tal-każijiet, l-Awtoritajiet Regolatorji Nazzjonali rtiraw l-abbozz ta' miżura tagħhom wara li kisbu l-parir raġonat mill-Kummissjoni. F'anqas minn 1 % tal-każijiet kollha l-Kummissjoni oġġezzjonat għar-regolazzjoni intenzjonata[5]. Il-Kummissjoni dejjem wieġbet għall-abbozz ta' mizuri tal-Awtoritajiet Regolatorji Nazzjonali sabiex tagħti gwida u tiżgura approċċ konsistenti kif ukoll adattat b'mod xieraq madwar l-Ewropa kollha. L-esperjenza turi li, b'kollox ma' kollox, l-Awtoritajiet Regolatorji Nazzjonali jqisu din il-gwida kif xieraq[6]. REGOLAZZJONI AKTAR RAZZJONALIZZATA U FFOKATA Żviluppi teknoloġiċi għaddejjin bħalissa u l-infurzar tar-regolazzjoni tat-telekomunikazzjonijiet fl-Istati Membri matul is-snin, naqsu l-ostakli għad-dħul fis-suq u ppermettew lill-operaturi alternattivi jillimitaw dejjem aktar is-saħħa fis-suq tal-operaturi b'saħħa sinifikanti fis-suq. Sabiex l-isforzi regolatorji u r-riżorsi jiġu ffokati mill-ġdid fuq l-istaġnar prinċipali tal-kompetizzjoni, kienet meħtieġa evalwazzjoni mill-ġdid tar-Rakkomandazzjoni tal-2003 dwar is-swieq relevanti[7] u li l-proċedura tal-Artikolu 7 tkun aktar razzjonalizzata. Messaġġ ewlieni fil-Komunikazzjoni tal-2007 dwar il-proċess tar-reviżjoni tas-suq kien li l-proċedura tal-Artikolu 7 kien ta' suċċess partikolari fl-iżgurar ta' interpretazzjoni konsistenti dwar fejn ir-regolazzjoni tkun xierqa, iżda anqas ta' suċċess fl-identifikar ta' liema miżuri ta' regolazzjoni jkunu meħtieġa. Madankollu, minn dak iż-żmien 'il hawn, bosta Awtoritajiet Regolatorji Nazzjonali sabu li, fi ħdan ċerti swieq tat-telekomunikazzjonijiet il-kompetizzjoni effettiva waslet f'ċerti reġjuni ġeografiċi aktar malajr milli f'xi oħrajn. Għalhekk tqajmet mill-ġdid il-mistoqsija dwar fejn hija xierqa r-regolazzjoni. Għad hemm varjazzjoni fir-rimedji regolatorji madwar l-Ewropa, saħansitra meta l-problemi sottostanti jkunu simili ħafna. Dan jikkostitwixxi impediment gravi għall-ksib ta' suq uniku tassew. B'mod partikolari, l-Awtoritajiet Regolatorji Nazzjonali jkomplu japplikaw metodoloġiji diverġenti tal-iffissar tal-prezz meta jirregolaw prodotti prinċipali ta' aċċess li permezz tagħhom l-operaturi alternattivi jistgħu jikkompetu kontra l-impriżi dominanti li għandhom f'idejhom il-biċċa l-kbira tal-infrastruttura tal-aċċess. Il-Kummissjoni ħeġġet lill-Awtoritajiet Regolatorji Nazzjonali biex jużaw metodi xierqa għall-kontabbiltà tal-kost u biex tikkonsulta l-livell attwali tal-prezzijiet tal-aċċess irregolat madwar l-UE[8]. Il-gwida tal-Kummissjoni skont il-proċedura tal-Artikolu 7 — kwistjonijiet trasversali Differenzjazzjoni ġeografika Ir-regolazzjoni tal-inputs tal-operaturi ekonomiċi (wholesale) għas-servizzi broadband ippermettiet lill-kompetituri biex jinvestu fl-infrastruttura tagħhom stess (Local Loop Unbundling - LLU[9]), u dan wassal għal aktar kompetizzjoni, partikolarment fir-reġjuni b'densità għolja tal-popolazzjoni. Xi Awtoritajiet Regolatorji Nazzjonali qiesu kundizzjonijiet ta' kompetittività differenzjati skont ir-reġjun meta ddefinixxew is-suq ġeografiku, u aġġornaw ir-regolazzjoni tagħhom biex jitqiesu dawn id-differenzi bejn is-swieq subnazzjonali. Awtoritajiet Regolatorji Nazzjonali oħrajn qiesu differenzi bħal dawn meta imponew rimedji Biex jiġi żgurat approċċ konsistenti għall-identifikar ta' differenzi ġenwini fil-kondizzjonijiet ta' kompetittività, il-Kummissjoni tat parir lill-Awtoritajiet Regolatorji Nazzjonali biex jiddefinixxu żoni ġeografiċi differenti biss meta l-kondizzjonijiet ta' kompetittività f'żoni ġeografiċi differenti, u l-konfini ta' bejn dawn iż-żoni, jistabbilizzaw biż-żmien[10]. Separazzjoni funzjonali u impenji Diskussjonijiet dwar forom differenti tas-separazzjoni kummerċjali ta' operaturi diġà stabbiliti żdiedu dejjem aktar f'għadd ta' Stati Membri[11]. Skont ir-regoli attwali tat-telekomunikazzjoni tal-UE, l-Awtoritajiet Regolatorji Nazzjonali jistgħu, għajr f'ċirkostanzi eċċezzjonali, jimponu rimedji oħra minbarra l-obbligazzjonijiet tradizzjonali relatati mal-aċċess, jekk dawn ikunu awtorizzati mill-Kummissjoni. Is-separazzjoni funzjonali tikkostitwixxi rimedju bħal dan, u tirrikjedi operatur tan-netwerk dominanti li jissepara b'mod organizzazzjonali n-netwerk tiegħu u l-kummerċ tiegħu bħala fornitur tas-servizz. Il-Kummissjoni ilha tisħaq li l-impenji offruti mill-operaturi b'saħħa sinifikanti fis-suq u li ġew aċċettati mill-Awtoritajiet Regolatorji Nazzjonali, safejn dawn jimmiraw lejn l-infurzar, il-modifikazzjoni jew is-sostituzzjoni tal-obbligazzjonijiet regolatorji eżistenti, għandhom jitqiesu bħala relatati direttament u/jew anċillari għal dawk l-obbligazzjonijiet regolatorji eżistenti. Kif inhuma l-affarijiet bħalissa, dawn huma soġġetti għal konsultazzjonijiet nazzjonali u fil-livell tal-UE qabel l-adozzjoni, biex ikunu żgurati kemm it-trasparenza tal-proċess kif ukoll l-involviment adegwat tal-partijiet interessati kollha. L-Awtoritajiet Regolatorji Nazzjonali għandhom jiżguraw ukoll li l-impenji ta' separazzjoni ma jaffetttwawx b'mod negattiv investiment minn naħa ta' dawk diġà stabbilitti fis-suq u tal-atturi l-ġodda, u li operaturi alternattivi talanqas ikollhom l-istess possibbiltajiet ta' aċċess taħt approċċ xprunat mill-impenn bħal taħt approċċ purament regolatorju. Inizjattivi tal-Kummissjoni skont l-Artikolu 19 tad-Direttiva Kwadru Rakkomandazzjoni Proċedurali Fl-2008 l-Kummissjoni adottat Rakkomandazzjoni Proċedurali riveduta[12] biex tnaqqas il-piż amministrattiv tal-proċess regolatorju. Biex tiżdied iċ-ċertezza legali għall-Awtoritajiet Regolatorji Nazzjonali u għall-atturi fis-suq u biex tkun żgurata l-implimentazzjoni f'waqtha tal-miżuri regolatorji, ir-Rakkomandazzjoni riveduta titlob lill-Awtoritajiet Regolatorji Nazzjonali biex fl-istess waqt jinnotifikaw l-analiżi tas-suq u t-(tneħħija ta') rimedji. Sabiex il-proċeduri għall-Awtoritajiet Regolatorji Nazzjonali u għall-Kummissjoni jkunu razzjonalizzati, hija tippermetti lill-Awtoritajiet Regolatorji Nazzjonali jużaw 'formola qasira' biex jinnotifikaw erba' tipi ta' miżuri[13] Fil-prinċipju l-Kummissjoni mhix se tikkummenta dwar notifiki bħal dawn. Minn dak iż-żmien 'il hawn, il-Kummissjoni fil-biċċa l-kbira rċeviet formoli qosra ta' notifika għal swieq li mhumiex aktar elenkati fir-Rakkomandazzjoni dwar swieq relevanti u fejn l-Awtorità Regolatorja Nazzjonali tqis li s-suq ma jirrikjedix aktar regolazzjoni ex ante [14]. F'waħda minn dawn il-każijiet, il-Kummissjoni xorta waħda ħeġġet lir-regolatur biex jinnomina perjodu xieraq ta' notifika qabel ma jirtira verament dawn l-obbligazzjonijiet eżistenti[15]. Ftit każijiet biss kienu relatati unikament ma' tibdiliet fid-dettalji tekniċi ta' rimedju[16]. Rakkomandazzjoni dwar Rati ta' Terminazzjoni Rati ta' terminazzjoni ħadu xejra 'l isfel, madankollu għad hemm lakuni kbar bejn ir-rati ta' terminazzjoni għat-telefonati ċellulari[17] u bejn ir-rati ta’ terminazzjoni ta’ telefonati fissi u ċellulari. Il-valutazzjoni tal-Kummissjoni dwar notifiki dwar dawn is-swieq żvelat li dawn id-diskrepanzi ta' sikwit huma minħabba approċċi regolatorji differenti f'termini ta' tipi ta' kontroll tal-prezz, tal-metodoloġiji tal-kosti, tat-trattament tal-asimetriji u tal-implimentazzjoni ta' mezzi tat-traħħis gradwali. Għalhekk, fl-ittri tagħha fejn ikkummentat, il-Kummissjoni b'mod konsistenti stiednet lill-Awtoritajiet Regolatorji Nazzjonali biex fil-ħidma tagħhom jimmiraw għall-applikazzjoni ta' metodu tal-kontabbiltà tal-kost, biex japplikaw mudell tal-kosti inkrementali li jħares 'il quddiem u fit-tul sabiex ir-rati ta' terminazzjoni jitniżżlu sa livell li jirrifletti l-kost ta' operatur effiċjenti, u biex jistabbilixxu mingħajr dewmien mezzi tat-traħħis gradwali għar-rati ta' terminazzjoni simetriċi, sabiex ikomplu jħeġġu lill-operaturi biex isiru effiċjenti malajr kemm jista' jkun. Biex tikkonsolida dawn il-prinċipji, il-Kummissjoni adottat Rakkomandazzjoni dwar it-Trattament Regolatorju tar-Rati ta’ Terminazzjoni ta’ Telefonati Fissi u Ċellulari fl-UE[18], li tagħti gwida ġenerali dwar din il-kwistjoni. Din ir-Rakkomandazzjoni tiddeskrivi biċ-ċar prinċipji ta' kkostjar li għandhom ikunu applikati mill-Awtoritajiet Regolatorji Nazzjonali meta jikkalkulaw ir-rati ta' terminazzjoni. Hija tiddikjara li r-rati ta' terminazzjoni għandhom ikunu stabbiliti fil-livell ta' kosti effiċjenti sa mhux aktar tard mill-31 ta' Diċembru 2012, għalkemm Awtoritajiet Regolatorji Nazzjonali b'riżorsi suffiċjenti jistgħu japplikaw metodoloġiji alternattivi li jimmiraw għall-għan irrakkomandat sal-1 ta' Lulju 2014. ŻVILUPPI REGOLATORJI L-aċċess għal-linja fissa fis-suq tal-utent finali u l-oriġini tas-sejħa fis-suq tal-operaturi Id-definizzjoni tas-suq Ir-Rakkomandazzjoni dwar swieq relevanti ma tagħmilx aktar id-distinzjoni bejn klijenti residenzjali u mhux residenzjali fis-suq għall-aċċess għal-linja fissa tal-utent finali għaliex, fil-biċċa l-kbira tal-Istati Membri it-termini kuntrattwali ma jvarjawx b'mod sinifikanti miż-żewġ tipi ta' aċċess. Madankollu, il-Kummissjoni aċċettat il-ħtieġa li f'ċerti pajjiżi[19] din id-distinzjoni tinżamm minħabba ċirkostanzi partikulari tas-suq nazzjonali. Fir-rigward tal-inklużjoni tas-servizz ta' aċċess bil-broadband fis-suq tal-aċċess tal-utent finali, il-Kummissjoni nnutat[20] li l-Awtoritajiet Regolatorji Nazzjonali għandhom juru li prodotti tal-aċċess broadband unbundled u ta' aċċess narrowband huma sostitwiti, speċjalment f'termini tal-effiċjenza tal-funzjoni tagħhom u tal-istruttura tal-ipprezzar tagħhom. Il-Kummissjoni esprimiet id-dubji tagħha dwar l-inklużjoni tas-servizzi tal-aċċess għall-operaturi fis-suq tal-operaturi tal-oriġini tas-sejħa, għaliex servizzi ta' aċċess jikkomplementaw aktar milli jissostitwixxu s-servizzi tal-oriġini tas-sejħa[21]. Rimedji Fiż-żewġ swieq, dawk l-operaturi li huma diġà stabbiliti għad għandhom madwar 90% tas-sehem fis-suq fi kważi l-Istati Membri kollha. Il-Kummissjoni kellha tħassib dwar l-effettività kemm tar-regolazzjoni tas-suq tal-utent finali kif ukoll tar-regolazzjoni tas-suq tal-operaturi[22] u insistiet li l-Awtoritajiet Regolatorji Nazzjonali għandhom janalizzaw l-effetti ta' rimedji eżistenti għas-suq tal-operaturi meta jivvalutaw il-ħtieġa għal regolazzjoni tas-suq tal-utent finali. L-għażla (minn qabel) tal-impriza tat-telekomunikazzjoni u l-kirja tal-linja fis-suq tal-operaturi (Wholesale Line Rental - WLR) huma imposti fil-biċċa l-kbira tal-Istati Membri, jew fis-suq tal-aċċess jew inkella fis-suq tal-oriġini tas-sejħa. Il-kirja tal-linja fis-suq tal-operaturi (WLR) tippermetti lill-operaturi alternattivi jitilgħu t-taraġ tal-investiment sakemm jaslu għal unbundling totali u biex jassoċjaw flimkien (bundling) l-offerti tagħhom fis-swieq tal-utent finali. Fejn ma ġietx imposta l-kirja tal-linja fis-suq tal-operaturi jew inkella fejn din ma ġietx implimentata b'mod tajjeb[23], il-Kummissjoni stiednet lill-Awtoritajiet Regolatorji Nazzjonali [24] biex jikkunsidraw mill-ġdid din l-obbligazzjoni. Fl-ittri tagħha fejn ikkummentat, il-Kummissjoni indirizzat l-aktar ir-rimedji tal-kontroll tal-prezz u tal-kontabbiltà tal-kost li kienu ġew proposti[25]. Hija stiednet lill-Awtoritajiet Regolatorji Nazzjonali biex jimponu jew iżommu l-obbligazzjonijiet tal-kontroll tal-prezz fil-każ li r-regolazzjoni tas-suq tal-operaturi kienet għadha ma wrietx li kienet suffiċjenti biżżejjed biex tiżgura kompetizzjoni fil-livell tas-suq tal-utent finali[26] jew meta kien hemm riskju ta' pprezzar għoli wisq mill-operatur b'saħħa sinifikanti fis-suq[27]. F'bosta każijiet, il-kummenti kienu jikkonċernaw in-nuqqas ta' dettall fin-notifiki[28], għaliex dan jonqos milli jiżgura trasparenza adegwata u ċertezza legali għall-atturi fis-suq. Barra minn hekk, il-Kummissjoni kkummentat dwar id-differenzjar tal-obbligazzjoni tat-trasparenza fi ħdan l-istess suq relevanti[29] kif ukoll dwar in-nuqqas ta' impożizzjoni ta' separazzjoni fil-kontabbiltà[30]. F'każ partikolari, il-Kummissjoni fakkret lill-Awtorità Regolatorja Nazzjonali li l-impenji offruti mill-operatur diġà stabbilit, is-sostituzzjoni jew is-supplementar tar-rimedji eżistenti jew inkella l-introduzzjoni ta' rimedji ġodda, għandhom ikunu notifikati skont il-proċedura tal-konsultazzjoni tal-UE[31]. Terminazzjoni tas-sejħa fissa u tas-sejħa ċellulari Id-definizzjoni tas-suq L-Awtoritajiet Regolatorji Nazzjonali jkomplu jiddefinixxu kull operatur individwali tan-netwerk fissa u tan-netwerk ċellulari bħala suq relevanti distint fir-rigward tat-terminazzjoni tas-sejħa u konsistentement sabu wkoll saħħa sinifikanti fis-suq. Fit-telefonija ċellulari, xi Awtoritajiet Regolatorji Nazzjonali identifikaw swieq tat-terminazzjoni tas-sejħa relevanti għal operaturi tan-netwerk ċellulari virtwali (MVNOs) fejn tali operaturi jistgħu jiddeterminaw it-termini u l-kundizzjonijiet kummerċjali tagħhom għat-terminazzjoni indipendentement min-netwerks ospitanti tagħhom[32]. Rimedji Kemm fl-ittri fejn ikkummentat, kif ukoll fir-Rakkomandazzjoni tagħha dwar ir-Rati ta' Terminazzjoni, il-Kummissjoni ħeġġet lill-Awtoritajiet Regolatorji Nazzjonali biex jistabbilixxu rati ta' terminazzjoni fil-livell tal-kost ta' operatur effiċjenti[33], u b'dan il-mod implikat livell simetriku[34]. B'mod partikolari, il-Kummissjoni indikat l-użu ta' mudell[35] LRIC li jħares 'il quddiem[36] u ssottolinjat li mezzi tat-traħħis gradwali li jwasslu għal rata effiċjenti għandhom ikunu stabbiliti mingħajr dewmien[37] u li jkunu notifikati skont il-proċedura tal-Artikolu 7[38]. Billi tagħmel sforz biex tiddefinixxi kosti relevanti, il-Kummissjoni kompliet tisħaq fuq l-importanza tal-mudelli LRIC billi tuża l-kosti kurrenti ta' operatur effiċjenti li juża teknoloġija effiċjenti[39]. Barra minn hekk, il-Kummissjoni ssottolinjat li kosti relevanti kkunsidrati għal skopijiet ta' ħlas għat-terminazzjoni tas-sejħa fis-suq tal-operaturi tipikament huma l-ispejjeż addizzjonali involuti fil-forniment tas-servizz[40]. L-Awtoritajiet Regolatorji Nazzjonali qegħdin jimpenjaw irwieħhom dejjem aktar biex japplikaw l-approċċ ta' kkostjar stabbilit fir-Rakkomandazzjoni dwar ir-Rati tat-Terminazzjoni tal-Kummissjoni[41]. Swieq tal-broadband fil-livell tal-operaturi Id-definizzjoni tas-suq L-iskjerament effiċjenti tan-netwerks tal-Aċċess għall-Ġenerazzjoni li Jmiss hija, kif ġie enfasizzat fl-Aġenda Diġitali[42], prijorità għall-Kummissjoni. L-iskjerament tal-Aċċess għall-Ġenerazzjoni li Jmiss kellu impatt qawwi b'mod partikolari fuq id-definizzjoni tas-suq - kemm fis-suq għall-aċċess tal-operaturi għall-infrastruttura tan-netwerk fissa, inkluż aċċess kondiviż jew totalment diżassoċjat mil-linja lokali (Local Loop Unbundling), kif ukoll fis-suq tal-aċċess broadband għall-operaturi (Wholesale Broadband Access). Dan ġara minħabba li l-Awtoritajiet Regolatorji Nazzjonali kellhom jiddeċiedu dwar l-inklużjoni ta' prodotti ta' aċċess ibbażati fuq tipi differenti ta' infrastruttura (FttN[43], FttH[44] jew VDSL). Il-Kummissjoni kemm-il darba sostniet li, fejn jistgħu jingħataw servizzi simili fuq netwerks kemm tar-ram kif ukoll tal-fibra, it-tnejn għandhom jitqiesu bħala sostituti u li jiffurmaw parti mill-istess suq relevanti. F'konformità ma' dan, fejn l-Awtoritajiet Regolatorji Nazzjonali ddeċidew jinkludu prodotti tal-aċċess ibbażati fuq il-fibra fid-definizzjoni tas-swieq tad-diżassoċjazzjoni tal-linja lokali u tal-aċċess broadband għall-operaturi[45], il-Kummissjoni approvat din l-inklużjoni. Fejn l-Awtoritajiet Regolatorji Nazzjonali eskludew prodotti bħal dawn[46], b'mod ġenerali dan kien minħabba fatturi bħan-nuqqas ta' skjerament ta' netwerk (estensiv) tal-aċċess tal-fibra. F'każijiet bħal dawn, il-Kummissjoni talbet lill-Awtoritajiet Regolatorji Nazzjonali biex jimmontorjaw l-iżviluppi fis-suq, filwaqt li jqisu d-disponibbiltà dejjem tiżdied tan-netwerks tal-fibra u l-pjanijiet tal-operaturi għall-iskjerament[47]. Kwistjoni li kienet dejjem titqajjem kienet l-inklużjoni ta' kejbil fis-suq tal-aċċess broadband għall-operaturi, abbazi ta' limitazzjonijiet diretti[48] jew indiretti[49]. Il-Kummissjoni rrikonoxxiet li, saħansitra fin-nuqqas ta' offerta relevanti ta' aċċess bil-kejbil għall-operaturi, il-kompetizzjoni fil-livell tal-utent finali minn impriżi integrati verikalment setgħet teżerċita limitazzjoni indiretta, iżda din il-limitazzjoni normalment ma għandhiex tbiddel id-definizzjoni tas-suq u għandha, minflok titqies fil-kuntest tal-valutazzjoni tas-saħħa sinifikanti fis-suq.[50] F'każ partikolari, minħabba ċ-ċirkostanzi nazzjonali ta' bħalissa, il-Kummissjoni aċċettat l-inklużjoni ta' konnessjonijiet ċellulari broadband fis-suq tal-broadband fil-livell tal-utent finali residenzjali bħala sostituzzjoni diretta għal xDSL u prodotti tal-aċċess broadband bil-kejbil. Dan ippermetta d-deregolazzjoni tas-suq tal-aċċess broadband fil-livell tal-operaturi fir-rigward tal-forniment tal-konnessjonijiet broadband lill-klijenti residenzjali.[51] Rimedji Is-suq tad-diżassoċjazzjoni tal-linja lokali instab li ma kienx kompetittiv u ġie rregolat fl-Istati Membri kollha li taw notifika dwar dan. Is-suq tal-aċċess broadband għall-operaturi nstab li ma kienx kompetittiv fi kważi l-Istati Membri kollha għajr għal Malta[52]. Fir-Renju Unit u fil-Portugall, is-suq ġie mqassam ġeografikament f'segmenti u partijiet mit-territorju nazzjonali nstabu li kienu kompetittivi b'mod effettiv. Kif ġara fid-delinjazzjoni tajba tas-swieq, l-iżviluppi l-aktar importanti fir-rigward tar-rimedji huma marbutin mal-iskjerament tan-netwerks tal-Aċċess għall-Ġenerazzjoni li Jmiss. Fis-suq tad-diżassoċjazzjoni tal-linja lokali, xi Awtoritajiet Regolatorji Nazzjonali daħħlu f'posthom obbligazzjonijiet biex jiżguraw aċċess għas-servizzi anċillari sub-loop (co-location) u backhaul xieraq fix-xenarju FttN.[53] Fir-rigward tal-aċċess għal FttH, xi Awtoritajiet Regolatorji Nazzjonali taw mandat għal aċċess unbundled għal loops tal-fibra[54] bi prezzijiet orjentati għall-kost, inkluż primjum fuq ir-riskju[55]. Żewġ Awtoritajiet Regolatorji Nazzjonali pproponew li jagħtu mandat ta' aċċess għall-iskjerament ta' wiring in-house fuq l-operaturi kollha li jiskjeraw linji tal-fibra fid-djar tal-konsumaturi, ikolllhom jew ma jkollhomx saħħa sinfikanti fis-suq. Dan huwa magħruf bħala regolazzjoni 'simetrika'[56]. Żvilupp ieħor sinifikanti huwa l-proposta li l-operatur diġà stabbilit ikun obbligat li jagħti aċċess għal infrastruttura tax-xogħlijiet tas-servizz pubbliku.[57] Xi Stati Membri indirizzaw ukoll b'mod espliċitu l-kwistjoni tat-trasparenza[58] u tal-migrazzjoni min-netwerks tar-ram għal tal-fibra[59]. Fejn dan ma kienx il-każ[60], il-Kummissjoni stiednet lill-Awtoritajiet Regolatorji Nazzjonali biex jiżviluppaw rimedji li jispjegaw fid-dettall il-proċess tal-migrazzjoni, għaliex każijiet kummerċjali għal operaturi alternattivi huma affettwati sostanjalment minn din il-migrazzjoni u miż-żarmar tal-exchanges. Fi kwalunkwe każ, il-varjetà tal-approċċi segwiti mill-Awtoritajiet Regolatorji Nazzjonali taċċenna għall-ħtieġa ta' aktar gwida mill-Kummissjoni. Fis-suq tal-aċċess broadband għall-operaturi, xi Awtoritajiet Regolatorji Nazzjonali imponew limiti jew inkella l-ebda rimedju fuq ċerti netwerks jew funzjonalitajiet, billi kkunsidraw l-obbligazzjonijiet imposti fis-suq tad-diżassoċjazzjoni tal-linja lokali.[61] Hawn il-Kummissjoni enfasizzat il-ħtieġa ta' monitoraġġ tas-suq biex jiġi aċċertat jekk ir-rimedji imposti fis-suq tad-diżassoċjazzjoni tal-linja lokali humiex biżżejjed biex jipproduċu kompetizzjoni effettiva fil-livell tal-utent finali u, jekk le, biex jimponu r-rimedji xierqa fis-suq tal-aċċess broadband għall-operaturi. Eżami tal-metodoloġiji applikati fid-definizzjoni tal-orjentazzjoni tal-kost uriet li l-approċċi tal-Awtoritajiet Regolatorji Nazzjonali jvarjaw għal xejn bejniethom. Li jenħtieġ huwa li jkun hemm approċċ aktar koerenti għal kontabbiltà regolatorja fir-rigward tal-inputs ewlenin madwar l-Ewropa. Linji mikrija Definizzjoni tas-suq Swieq tal-linji mikrija li jiffunzjonaw huma importanti għall-kompetizzjoni u għall-iskjerament tal-Aċċess għall-Ġenerazzjoni li Jmiss. Id-delinjazzjoni preċiża bejn is-segmenti trunk u ta' terminazzjoni ta' linji mikrija tiddependi ħafna fuq it-topoloġija ta' kull netwerk nazzjonali. Ċerti Awtoritajiet Regolatorji Nazzjonali qassmu f'segmenti s-segmenti ta' terminazzjoni tal-operaturi ta' linji mikrija skont il-medda ta' frekwenza.[62] Aġenziji Nazzjonali Regolatorji oħrajn identifikaw minflok varjazzjonijiet ġeografiċi f'kondizzjonijiet kompetittivi u pproponew li jiddefinixxu swieq ġeografiċi separati[63]. Aġenzija Regolatorja Nazzjonali partikolari[64] qassmet f'segmenti s-segmenti ta' terminazzjoni tal-linji mikrija skont l-użu intenzjonat tagħhom u pproponiet li tidderegola linji mikrija li jqabbdu mal-istazzjonijiet ta' bażi tal-operaturi tan-netwerk ċellulari. Il-Kummissjoni aċċettat li kienet ħaġa teknoloġikament newtrali li jiddaħħlu fid-definizzjoni tas-suq il-linji mikrija fil-livell tal-operaturi b'interfaces alternattivi, bħal prodotti bbażati fuq Ethernet li huma funzjonalment ekwivalenti għal interfaces tradizzjonali f'termini tal-kapaċità u l-konnettività tagħhom għal linji mikrija.[65] Rimedji L-Awtoritajiet Regolatorji Nazzjonali kollha li nnotifikaw is-suq ta' segmenti ta' terminazzjoni sabu li l-operatur diġà stabbilit tal-linja fissa kellu saħħa sinfikanti fis-suq[66]. Il-Kummissjoni saħqet li l-ambitu tal-obbligazzjonijiet proposti għandu jkunu limitat għar-rimedju tan-nuqqas tal-kompetizzjoni fis-suq konċernat.[67] Obbligazzjonijiet regolatorji ma għandhomx ikunu imposti għal wisq żmien jekk il-kundizzjonijiet tal-kompetizzjoni x'aktarx li jitjiebu fuq perjodu ta' żmien qasir jew wieħed medju[68]. Dwar l-obbligazzjonijiet tal-kontroll tal-prezz, il-Kummissjoni rrakkomandat intervent regolatorju dirett aktar milli awtoregolazzjoni min-naħa tal-operatur diġà stabbilit[69]. Fir-rigward tas-swieq li ġew ivvalutati bħala kompetittivi, il-Kummissjoni saħqet li l-obbligazzjonijiet regolatorji għandhom ikunu irtirati biss wara perjodu ta' tranżizzjoni li jkun twil biżżejjed biex jippermetti lill-operaturi jeliminaw l-istaġnar li jkun fadal min-netwerks tagħhom.[70] Perspettivi Ir-regoli tat-telekomunikazzjonijiet riveduti tal-UE se jagħtu lill-Kummissjoni responsabbiltajiet addizzjonali fir-rigward tal-impożizzjoni u l-implimentazzjoni ta' rimedji mill-Awtoritajiet Nazzjonali Regolatorji. Biex tiżgura li l-qafas regolatorju tal-UE jkun applikat b'mod konsistenti, il-Kummissjoni se taħdem mill-qrib ħafna mal-Korp ta' Regolaturi Ewropej fil-Komunikazzjonijiet Elettroniċi (BEREC) li għadu kif ġie stabbilit, biex tiżviluppa suq uniku għas-servizzi tal-komunikazzjonijiet elettroniċi, għall-benefiċċju tal-konsumaturi u tan-negozji. Il-proċedura tal-Artikolu 7 ppermettiet lill-Kummissjoni tidentifika oqsma fejn regolazzjoni aktar iffokata tkun mixtieqa, fejn jidher li qed joħorġu forom ġodda ta' regolazzjoni u fejn l-irtirar tar-regolazzjoni tista' ssir possibbli. F'dan il-kuntest, il-proċedura tal-Artikolu 7 tagħti ħjiel ta' importanza ewlenija għar-reviżjoni regolari tal-Kummissjoni tar-Rakkomandazzjoni dwar swieq relevanti. Madankollu, il-proċedura tal-Artkolu 7 wriet ukoll li l-Awtoritajiet Regolatorji Nazzjonali għadhom qed japplikaw approċċi diverġenti għal problemi simili ta' kompetizzjoni. Dan jimpedixxi l-iżvilupp ta' suq uniku tassew. Eżempji jinkludu l-impożizzjoni u l-implimentazzjoni ta' Wholesale Line Rental, it-trattament ta' prodotti ta' aċċess bil-fibra fis-swieq broadband fil-livell tal-operaturi u l-applikazzjoni ta' metodoloġiji ta' kkostjar għall-kalkolu tal-aċċess jew tal-ħlasijiet tal-interkonnessjoni. Il-proċedura tal-Artikolu 7 żvelat ukoll li l-approċċi regolatorji qed jevolvu abbażi tal-impenji ta' separazzjoni mill-operaturi diġà stabbiliti fis-swieq fejn obbligazzjonijiet tradizzjonali nstabu li kienu insuffiċjenti biex jittrattaw ma' fallimenti tas-suq. Dan juri li l-Awtoritajiet Regolatorji Nazzjonali jeħtieġu aktar gwida dwar prinċipji regolatorji biex jevitaw varjetà ta' approċċi madwar l-UE, għaliex dan ikun ifixkel l-integrazzjoni transkonfinali msaħħa tas-swieq. Il-Kummissjoni bħalissa qiegħda tiffinalizza r-rakkomandazzjoni tagħha dwar aċċess irregolat għan-Netwerks tal-Aċċess għall-Ġenerazzjoni li Jmiss (Next Generation Access, li tibni fuq il-gwida tal-Kummissjoni li ngħatat fil-qafas tar-reviżjonijiet tas-swieq tal-broadband nazzjonali. Il-Kummissjoni, flimkien ma' BEREC, jista' jkun li jeħtieġu jagħtu aktar gwida lill-Awtoritajiet Regolatorji Nazzjonali dwar l-implimentazzjoni konsistenti tal-impenji u tar-rimedji ta' separazzjoni. KONKLUżJONIJIET Billi tiżgura regolazzjoni tat-telekomunikazzjonijiet iffokata u konsistenti fl-UE, il-proċedura tal-Artikolu 7 tibqa' ċentrali fil-promozzjoni tas-servizzi tal-komunikazzjonijiet elettroniċi. It-trasparenza mdaħħla fil-mekkaniżmu tal-konsultazzjoni tal-Artikolu 7 diġà ppermettiet li tingħata gwida utli ħafna lill-Awtoritajiet Regolatorji Nazzjonali. Filwaqt li r-regolaturi notifikaturi ġeneralment qiesu għall-aħħar il-kummenti tal-Kummissjoni, l-Awtoritajiet Regolatorji Nazzjonali l-oħra użawhom bħala gwida għall-istrateġiji regolatorji tagħhom stess. Dan kien minnu b'mod partikolari fir-rigward tad-definizzjoni tas-swieq tal-prodotti u dawk ġeografiċi u fir-rigward tal-valutazzjoni tal-kondizzjonijiet tal-kompetittività fis-swieq relevanti. Minbarra dan, ir-Rakkomandazzjoni riveduta dwar swieq relevanti u r-Rakkomandazzjoni Proċedurali l-ġdida rrazzjonalizzaw il-proċess regolatorju u ffokaw l-isforzi tal-Awtoritajiet Regolatorji Nazzjonali u tal-Kummissjoni fuq dawk is-swieq fejn l-ostakli jippersistu. Biex tinkiseb aktar konsistenza fl-applikazzjoni tar-rimedji, il-Kummissjoni adottat ir-Rakkomandazzjoni dwar it-trattament regolatorju tar-rati tat-terminazzjoni tas-sejħet ċellulari u fissi fl-UE u bħalissa qed tiffinalizza r-Rakkomandazzjoniet tagħha dwar aċċess irregolat għan-Netwerks tal-Ġenerazzjoni li Jmiss. Fl-aħħar nett, il-pakkett tar-riforma tat-telekomunikazzjonijiet jagħti lill-Kummissjoni u lil BEREC responsabbiltajiet addizzjonali marbuta mal-impożizzjoni u l-implimentazzjoni tar-rimedji. Dan se jiffaċilita aktar l-iżvilupp ta' suq uniku għall-komunikazzjonijiet elettroniċi. [pic][pic][pic] [1] Ir-regoli tal-telekomunkazzjonijiet riveduti tal-UE, adottati fil-25.11.2009, għandhom jiġu trasposti sal-25.05.2011. (Ara ĠU L 337, 18.12.2009, p. 37.). [2] COM(2007)401 datata 11.07.2007. [3] Id-Direttiva 2002/21/KE, ĠU L 108, 24.4.2002. [4] Ħarsa inġenerali tinsab fl-Annessi II, III u IV tad-Dokument ta' Ħidma tal-Persunal (SWD). [5] Fi kważi 3 % tal-każijiet il-Kummissjoni fetħet perjodu ta' valutazzjoni addizzjonali (Phase II). [6] Ħarsa inġenerali tal-proċedura tal-Artikolu 7 tinsab fl-Anness I. [7] Ir-Rakkomandazzjoni tal-Kummissjoni 2003/311/KE, ĠU L 114, 8.5.2003. [8] LT/2009/0990, SI/2009/1010, SE/2009/1018, DK/2009/1023. [9] Id-diżassoċjazzjoni tal-linja lokali (local loop unbundling). [10] UK/2007/0733, PT/2008/0851, ES/2008/0805, FI/2009/0900. [11] UK, SE, SL, IT, PL, PT. [12] Ir-Rakkomandazzjoni tal-Kummissjoni 2008/850/EC, ĠU L 301, 12.11.2008. [13] Jiġifieri, deċiżjonijiet (i) li s-swieq li m'għadhomx elenkati fir-Rakkomandazzjoni 2003/311/KE jkunu dderegolati; (ii) li s-swieq inklużi fir-Rakkomandazzjoni iżda li effettivament jibqgħu kompetittivi ma jkunux idderegolati; (iii) emendi għad-dettalji tekniċi ta' rimedju impost minn qabel; u (iv) l-estensjoni ta' miżuri eżistenti għal attur fis-suq ieħor f'sitwazzjoni simili. [14] Pereżempju ES/2008/0817, PL/2008/0831, CZ/2008/0840, NL/2008/0849, CZ/2008/0857, CZ/2009/0872, SI/2009/0893, SK/2009/0954, SE/2009/0968, PL/2009/0971, FI/2009/0985, IT/2009/0998, IT/2009/0999, SK//2009/1008, DK/2009/1024. [15] IT/2009/0999. [16] Pereżempju IT/2008/0842, BE/2009/0882, UK/2009/0901, IE/2009/0928, PT/2009/0956, RO/2009/1003, PT/2009/1011, PT/2009/1012, FR/2009/1028. [17] BG/2009/866 u MTR Benchmark Snapshot, ERG (09) 23_finali_090604. [18] Ir-Rakkomandazzjoni tal-Kummissjoni 2009/396/KE, ĠU L 124. [19] AT, BG, FR, IT, NL, UK. [20] IT/2009/0890, DE/2009/0897, BG/2009/0911, SE/2009/0965, RO/2009/1001. [21] DK/2005/0141, NL/2008/0822. [22] CZ/2006/0356, EE/2007/0637-638, DE/2006/0402, SK/2007/0676, SK/2007/0696 u AT/2007/0579-580, NL/2008/0821, BG/2009/0911, LV/2009/0960, MT/2009/0979, LV/2009/0994. [23] Pereżempju DK, EE, DE, HU, LV, SK, AT, CZ. [24] EE/2007/0637-638, HU/2007/0662-663, SK/2007/0740, LV/2009/0960, LV/2009/0994, RO/2009/1001-1002, DE/2009/1006. [25] Pereżempju ES/2008/0815, LU/2006/0526-527, BE/2007/0640, DE/2006/0402, IE/2007/0632, AT/2006/0543, CZ/2006/0351, SK/2007/0740, UK/2009/0898,DE/2009/1006. [26] EE/2007/0637-638, SK/2007/0696. . [27] ES/2008/0815, CZ/2008/0755. [28] LV/2007/0565-566, GI/2007/0710-711, EE/2007/0637-638, IE/2007/0632, PL/2006/0380, GI/2007/0716, LV/2009/0994. [29] ES/2008/0815. [30] DE/2006/0402, LV/2007/0565-566, SK/2007/0696, LV/2009/0994. [31] IT/2009/0890. [32] ES/2007/0706, DE/2008/0813, DK/2009/1014. [33] FR/2007/0669, FI/2008/0778, IT/2008/0779, PL/2008/0794, DK/2009/1014, GI/2009/0976-0977. [34] ES/2007/0598, PT/2007/0707, DK/2008/0785, GI/2009/0976, PL/2009/0996. [35] Kost inkrementali fuq perjodu ta' żmien fit-tul. [36] BG/2009/0866, DK/2009/0914, CZ/2009/0959, SE/2009/1018. [37] IE/2008/0746, CZ/2009/0959. [38] DE/2008/0813. [39] UK/2006/0498, EL/2008/0786, IT/2008/0802, PL/2009/0991. [40] EL/2008/0786, IT/2008/0802, SE/2009/0941, DK/2009/1014. [41] FR/2008/812, IT/2008/0802 (minn dak iż-żmien 'il hawn ir-regolatur impenja ruħu li sal-2010 jadotta mudell ta' kkostjar f'konformità mar-Rakkomandazzjon), BG/2009/0865, BG/2009/0866, RO/2009/0878, AT/2009/0910. [42] Fid -19 ta' Mejju 2010, fil-qafas tal-istrateġija ta' Ewropa 2020 ( COM (2010) 2020) , il-Kummissjoni adottat Aġenda Diġitali għal Ewropa. [43] Fibra għal Node/Cabinet. [44] Fibra għar-Residenza/Bini. [45] Pereżempju EE/2009/0942, FI/2008/0839, FR/2008/0780, IE/2009/0875, NL/2008/827, PT/20080850 (is-suq tad-diżassoċjazzjoni tal-linja lokali); BE/2007/0736 u BE/2009/0950, EE/2009/0943, FI/2009/0900, FR/2008/0781, NL/2008/0827, PT/2008/0851 (is-suq tal-aċċess broadband għall-operaturi). . [46] Pereżempju CY/2009/0869, CZ/2009/0933 irtirati mill-NRA, DK/2008/0860, EL/2009/0934, SK/2009/0929 irtirati mill-NRA (is-suq tad-diżassoċjazzjoni tal-linja lokali); CY/2009/0870, CZ/2008/0797, EL/2009/0935 (is-suq tal-aċċess broadband għall-operaturi). [47] Pereżempju AT/2009/0970, CY/2009/0870, CZ/2008/0797, EL/2009/0935. [48] MT/2008/0803. [49] Aktar dettalji jinsabu fil-Kapitlu 5.1 tal-Anness III fl-SWD. [50] Pereżempju UK/2007/0733, DK/2008/0862. [51] AT/2009/0970. [52] MT/2008/0803. [53] Pereżempju DE/2007/0646, BE/2008/0801, SI/2009/0957. [54] NL/2008/0826, SI/2009/0957. [55] NL/2009/0868, SI/2009/0957. [56] ES/2008/0820, FR/2009/993. [57] Pereżempju FR/2008/0780, EE/2009/0942, ES/2008/0804, PT/2008/0851, IT/2009/0891. [58] Pereżempju FR, ES, EL. [59] Pereżempju BE, ES, NL, DK, EE. [60] Pereżempju FI/2008/0839, IT/2009/0988. [61] Pereżempju NL/2008/0827. [62] LT/2006/0430, EL/2006/0422, UK/2008/0747, UK/2008/0787, NL/2008/0823, AT/2008/0836. [63] UK/2008/0787, AT/2008/0836. [64] IT/2009/1000. [65] Pereżempju EE/2007/0643, DE/2007/0677. [66] Awtorità Regolatorja Nazzjonali partikolari sabet l-ebda saħħa sinifikanti fis-suq f'suq definit aktar limitat għal segmenti ta' terminazzjoni tal-linji mikrija ta' kapaċità għolja ħafna, jiġifieri UK/2008/0787. Awtorità Regolatorja Nazzjonali oħra sabet saħħa sinifikanti fis-suq biss fis-suq tal-linji mikrija ta' kapaċità baxxa, jiġifieri LT/2006/0430. [67] NL/2008/0823-0825. [68] UK/2008/0859. [69] EE/2007/0643. [70] IT/2009/0999-1000.